Terakota

Terakota ( – degta žemė) – žemos degimo temperatūros, poringa, natūralios molio spalvos keramika. Kartais terakota gludinama, dengiama keraminiu laku arba spalvinama angobu. Terakota nuo seno naudojama buityje (pvz., lipdyti, žiesti indai), architektūroje (Mesopotamijos, Graikijos, etruskų, Vid. Azijos šalių pastatų puošyba). Kuriamos terakotinės skulptūros (etruskų, senovės graikų Tanagros skulptūrėlės, senovės Indijos, Kinijos statulėlės, šiais laikais smulkioji skulptūra, reljefai).

1974 m. kovo 29 d. apie 45 km į šiaurės rytus nuo Šensi provincijos sostinės Siano atrasta tūkstantinė terakotinių kareivėlių armija, saugojanti pirmojo imperatoriaus Ši Huangdi kapą.

 Šaltiniai 

Kategorija:Keramika
Kategorija:Archeologiniai dirbiniai